答王甫判官示遊興慶池之作
作者：黄庶
朝代：宋

paragraphs: 東池十里近，遭匝風物飽。
南山若戶屏，登臨四時好。
我初來長安，脚擬朝夕到。
纏綿簿書間，拘窘若囚盜。
一歲無幾至，荏苒成吏考。
夜夜千頃月，只供釣魚老。
平生林泉心，探奇欲傾倒。
咫尺迺尚爾，滿意寧可保。
君官苦近市，危坐若林槁。
偷閑呶呶中，躍馬志{高交}暴。
登覽足意思，滿腹若瑰寶。
歸來成新詩，使我愧懷抱。